Cato Zahl Pedersen

Cato Zahl Pedersen (født 1959) er en norsk idrettsutøver. Han har vunnet 13 gull og ett sølv i fire forskjellige Paralympics, i grenene langrenn, alpint og friidrett. Han konkurrerer i klassen LW 5/7.

Under lek i skogen nær hjemstedet på Nesodden i 1973, klatret han opp i en høyspentmast for å se på utsikten. Til tross for rimelig klaring til de strømførende kablene, fikk han på grunn av den høye luftfuktigheten strøm gjennom kroppen, og falt ned i en steinrøys. Forbrenninger og kompliserte bruddskader førte til at hele venstre og halve høyre arm måtte amputeres.

I tillegg til å være en fremragende idrettsutøver, har han utmerket seg ved å ta utfordringer som synes uovervinnelige selv for folk med armer, og mestre de problemer som oppstår. Hans «Unarmed»-ekspedisjoner  har tatt ham til sydpolen  (1994 – 1995), verdens sjette høyeste fjell Cho Oyu (8.201 moh) i 2005, og nesten til toppen av Mount Everest (2007).

Cato Zahl Pedersen har vært en viktig medspiller i etableringen av CatoSenteret i Son. I januar 2017 ble Pedersen tildelt NIVs Ærespris for sin leder aktivitet innenfor handikapidretten.

 Medaljer i Paralympics 
 De 2. Paralympiske vinterleker 1980 på Geilo.
 3 gull i langrenn og alpint.
 De 6. Paralympiske sommerleker 1980 i Arnhem, Nederland.
 4 gull i friidrettsøvelsene 100 meter, 400 meter, 1500 meter og lengde.
 De 7. Paralympiske sommerleker 1984 i New York, USA og i Stoke Mandeville, England.
 2 gull i friidrettsøvelsene 1500 meter og 5000 meter.
 De 4. Paralympiske vinterleker 1988 i Innsbruck, Østerrike.
 2 gull i alpine øvelser.
 De 6. Paralympiske vinterleker 1994 på Lillehammer.
 Gullmedalje i storslalåm.
 Gullmedalje i Super-G.
 Sølvmedalje i utfor.

 Priser og utmerkelser 
 1980: Olavstatuetten
 1981: Peer Gynt Statuetten
 1981: Egebergs Ærespris
 1994: Erling Stordahls ærespris
 1998: IOC President's Disabled Athlete Award
 2016: Norske Idrettsleder-Veteraners ærespris
 2023: Hedersprisen under Idrettsgallaen 2024

 Referanser 

 Kilder 
 Norsk Idrettsleksikon, Tom A.Schanke, Aller Forlag

 Litteratur 


 Eksterne lenker 

  CatoSenteret

  Meritter og personlige rekorder


Kategori:Norske alpinister
Kategori:Norske friidrettsutøvere
Kategori:Norske langrennsløpere
Kategori:Norske svømmere
Kategori:Norske seilere
Kategori:Norske handikappidrettsutøvere
Kategori:Paralympiske mestere for Norge
Kategori:Paralympiske sølvmedaljevinnere for Norge
Kategori:Deltakere for Norge under Paralympiske sommerleker 1980
Kategori:Deltakere for Norge under Paralympiske vinterleker 1980
Kategori:Deltakere for Norge under Paralympiske sommerleker 1984
Kategori:Deltakere for Norge under Paralympiske vinterleker 1984
Kategori:Deltakere for Norge under Paralympiske vinterleker 1988
Kategori:Deltakere for Norge under Paralympiske vinterleker 1994
Kategori:Deltakere for Norge under Paralympiske sommerleker 2000
Kategori:Vinnere av Egebergs Ærespris
Kategori:Artikler i sjøfart-prosjektet
Kategori:Skal vi danse-deltakere
Kategori:71 grader nord kjendis-deltakere
Kategori:Personer fra Nesodden kommune
Kategori:Personer fra Frogn kommune